Suchinthana/ta-wikipedia huggingface dataset:
திரிபோலியா நுழைவாயில்

திரிபோலியா நுழைவாயில் (Tripolia Gate) இந்தியாவின் இராசத்தான் மாநிலத்திலுள்ள  மேற்கு அச்மீர் பகுதியில்  உள்ளது. 445 ஆண்டுகளுக்கு முன்னர் கிபி 1570 ஆம் ஆண்டில் முகலாயப் பேரரசின் பேரரசர் அக்பரால் கட்டப்பட்டது.  இது 25 முதல் 30 மீட்டர் வரை உயரம் கொண்ட ஒரு பெரிய வளைவு நுழைவாயில் ஆகும். வாயில் காவலர்கள் பயன்படுத்த இடது பக்கத்தில் ஒரு தூண் மண்டபத்தைக் கொண்டுள்ளது. இந்த நினைவுச்சின்னம் இந்திய தொல்லியல் துறையின் கீழ் உள்ளது. நகர அரண்மனைக்குச் செல்லும் பழைய நுழைவாயிலாக இது அறியப்படுகிறது. முகலாய, இராசபுத்திர மற்றும் ஐரோப்பிய கட்டிடக்கலை பாணிகள் வெற்றிகரமாக இணைக்கப்பட்டு இவ்வாயில் கட்டப்பட்டுள்ளது.

மேற்கோள்கள்

அஜ்மேர் மாவட்டம்
முகலாயக் கட்டிடக்கலை
அச்மீர் தில்லி நுழைவாயில்

தில்லி நுழைவாயில் (Delhi Gate, Ajmer) இந்தியாவின் இராசத்தான் மாநிலத்திலுள்ள   அச்மீர் நகரப் பகுதியில்  உள்ளது. சூஃபி துறவி குவாச்சா மொய்னுதீன் சிசுடியின் தர்காவுக்குச் செல்லும் வழியில் ஒரு பெரிய வளைவு நுழைவாயிலாக இந்நுழைவாயில் அமைந்துள்ளது. வலப்பக்கத்தில் தூண்களுடன் கூடிய மண்டபம் காவலர்களால் பயன்பாட்டுக்காக அமைக்கப்பட்டுள்ளது. சுமார் 450 ஆண்டுகளுக்கு முன்னர் இந்த நுழைவாயில் முகலாய பேரரசர் அக்பரால் கி.பி 1571 ஆம் ஆண்டில் கட்டப்பட்டது. மேலும் இந்த நினைவுச்சின்னம் இந்திய தொல்லியல் துறையின் கட்டுபாட்டில் உள்ளது.

மேற்கோள்கள்

அஜ்மேர் மாவட்டம்
முகலாயக் கட்டிடக்கலை
2023 பாக்கித்தான் மக்கள் தொகை கணக்கெடுப்பு

2023 பாக்கித்தான் மக்கள் தொகை கணக்கெடுப்பு (2023 Census of Pakistan), இது பாக்கித்தான் நாட்டின் 7வது கணக்கெடுப்பு ஆகும்.இக்கணக்கெடுப்பு பாகிஸ்தானி புள்ளியியல் அமைப்பால் 1 மார்ச் 2023 முதல் 31 மே 2023 வரை மேற்கொள்ளப்பட்டது.இக்கணக்கெடுப்பு பாகிஸ்தானில் முதன்முறையாக மின்னணுக் கருவிகள் மூலம் மேற்கொள்ளப்பட்டது. 

இக்கணக்கெடுப்பின் மூலம் பாகிஸ்தான் ஆக்கிரமிப்பு ஜம்மு காஷ்மீர் பகுதிகளான  கில்ஜிட்-பல்டிஸ்தான் மற்றும்  ஆசாத் காஷ்மீர் தவிர்த்து பாகிஸ்தானின் மொத்த மக்கள் தொகை  24,14,92,917 ஆக கணக்கிடப்பட்டுள்ளது.

2017 மற்றும் 2023ம் ஆண்டுகளுக்கு இடையில் ஆண்டு மக்கள் தொகை வளர்ச்சி விகிதம் 1.92% உயர்ந்துள்ளது.1998 மற்றும் 2017 கணக்கெடுப்புகளில் மக்கள் தொகை வளர்ச்சி விகிதம் 2.38% ஆக இருந்தது.

6 மே 2023 அன்று பாகிஸ்தானின் மொத்த மக்கள் தொகை 24,18,31,019 ஆக உள்ளது. இது 2017ம் ஆண்டின் கணக்கெடுப்பை விட  28.6 மில்லியன் கூடுதல் ஆகும்.

இஸ்லாமாபாத் உள்ளிட்ட, ஆனால்  கில்ஜித் பல்டிஸ்தான் & ஆசாத் காஷ்மீர் பகுதிகள் சேர்க்கப்படாத பாகிஸ்தானின் மொத்த மக்கள் தொகை 23,86,59,411 ஆகும். இதுவே 2017ம் ஆண்டின் கணக்கெடுப்பில் 213.2 மில்லியன் ஆக இருந்தது.

23 மே 2023 அன்று பாகிஸ்தான் புள்ளியல் அமைப்பு வெளியிட்ட மக்கள் தொகை கணக்கெடுப்பின்படி, இஸ்லாமாபாத் சேர்த்து, ( கில்ஜித் பல்டிஸ்தான்  & ஆசாத் காஷ்மீர் சேர்க்காமல்)  பாகிஸ்தானின் மொத்த மக்கள் தொகை 24,95,66,743 ஆக உள்ளது.

மாகாண வாரியாக மக்கள் தொகை
 பஞ்சாப் மாகாணம் -11,68, 27,125
 சிந்து மாகாணம்  -5,48,58,515
 கைபர் பக்துன்வா மாகாணம் - 3, 93,72,462
 பலூசிஸ்தான் மாகாணம் - 2,00,94,659
 இஸ்லாமாபாத், கில்ஜித் பல்டிஸ்தான் & ஆசாத் காஷ்மீர் - 78,64,733

கணக்கெடுப்பு முடிவுகள்
5 ஆகஸ்டு 2023 அன்று பாகிஸ்தான் புள்ளியியல் அமைப்பின் கணக்கெடுப்பு முடிவுகளுக்கு அங்கீகாரம் வழங்கியது. கணக்கெடுப்பில் பாகிஸ்தான் மக்கள் தொகை 241.49 மில்லியன் ஆக உயர்ந்து, மக்கள் தொகை வளர்ச்சி விகிதம் 2.55% ஆக உயர்ந்து காணப்பட்டது. பாகிஸ்தானின் ஊரகப் பகுதி மக்கள் தொகை 61.18% ஆகவும்; நகர்புற மக்கள் தொகை  38.82% ஆகவும் உள்ளது.

இதனையும் காண்க
2017 பாகிஸ்தான் மக்கள்தொகை கணக்கெடுப்பு

மேற்கோள்கள்

பாக்கித்தான்
நீர்வழிப் படூஉம்

நீர்வழிப்படூஉம், 2023-ஆம் ஆண்டிற்கான சிறந்த புதினத்திற்கான (நாவல்) சாகித்திய அகாதெமி விருது பெற்ற புதினமாகும். இந்நாவல்  தமிழகத்தைச் சேர்ந்த ஈரோடு மாவட்ட எழுத்தாளர் தேவிபாரதியால் எழுதப்பட்டதாகும். நற்றிணை பதிப்பகம் நாவலை வெளிட்டது.

கதைக்களம் 
நீர்வழிப்படூஉம் என்பதன் அர்த்தம், நீரின் தன்மையை நிகர்த்திருத்தல் என்பதுமாகும். ஈரோட்டுக்கு அருகிலுள்ள உடையாம்பாளையம், நாச்சிபாளையம், ரங்கபாளையம், தாராபுரம், வெள்ளகோயில் போன்ற எழுத்தாளர் முன்னதாக வசித்து வந்துள்ள  ஊர்களை மையமாகக் கொண்டு, தனது அழிந்துபட்ட கிராமத்தின், குடிநாசுவர்கள் எனப்படும் நாவிதத்தைத் தொழிலாகக் கொண்ட மக்களின் கதையாக இப்புதினத்தை எழுத்தாளர் எழுதியுள்ளார்.

நாவிதச் சிறுகுடி மக்களின் வாழ்க்கைப் பின்னணியில் காரு என்ற தனிமனிதனின் வாழ்க்கையின் வீழ்ச்சியை,  அதன் மூலமாக நொய்யல்கரை மனிதர்களின் வாழ்வுப்புலத்தையும், அவர்களின் உள்மன உளவியல் சிக்கல்களையும் அங்குள்ள சமூகப் பின்னணியாகக் கொண்டு, இப்புதினத்தின் கதைமாந்தர்கள் புரியும் தவறுகளையும் அவற்றை மன்னிக்கப்படுவதின் மூலம் அத்தனைக் குறைகளோடும் பிறர் ஏற்றுக்கொள்வதையும் வறுமையும் அலைக்கழிப்பும் தொடர்ந்து விரட்டினாலும் வாழ்வில் தங்களுக்கான சிறிய சிறிய ஆசுவாசத்தை, நிபந்தனையற்ற மன்னிப்பின் வழியாகவும், எதிர்பார்ப்பற்ற அன்பின் வழியாகவும் தேடிக்கொள்வதையும்,   அதன்வழியே காருவுடன் இச்சமூகம் கொள்ளும் உள்ளார்ந்த உறவையும்  ராசன் என்பவர் கதைசொல்வதாக சித்தரிக்கிறது இப்புதினம்.

குற்றம் – மன்னிப்பு – ஏற்றுக்கொள்ளல் என்பதை அடிநாதமாகக்  கொண்டுள்ள இப்புதினத்தை தமிழின் மூத்த எழுத்தாளர்களும், வாசகர்களும் உண்மைக்கு நெருக்கமான தன்வரலாற்றுத் தன்மைகொண்டது என விமர்சித்துள்ளனர்.

விமர்சனங்கள்

 இப்புதினம்  பற்றி எழுத்தாளர் ஜெயமோகன்  தளத்தில் வெளியான மதிப்புரை: 

 இப்புதினம்  பற்றி தேவகாந்தனின்  மதிப்புரை

மேற்கோள்கள்

சாகித்திய அகாதமி விருது பெற்ற தமிழ் நூல்கள்
சி. மு. ரமேஷ்

சிந்தகுண்டா முனுசாமி ரமேஷ் (Chintakunta Munuswamy Ramesh) பாரதிய ஜனதா கட்சியைச் சேர்ந்த இந்திய அரசியல்வாதியும் மற்றும் தொழிலதிபரும் ஆவார்.

இவர் பாஜகவின் பொதுக் கணக்குக் குழு உறுப்பினராகவும், ஆந்திரப் பிரதேசத்திலிருந்து  மாநிலங்களவை உறுப்பினராக இருந்தார். இவர் 2018 இல் இரண்டாவது முறையாக மாநிலங்கவை உறுப்பினரானார். இவர் வெலமா சமூகத்தைச் சேர்ந்தவர்.

ரமேஷ், ரித்விக் புராஜெக்ட்ஸ் பிரைவேட் லிமிடெட் என்ற நிறுவனத்தை நடந்தி வருகிறார். நிறுவனம் 1999 இல் நிறுவப்பட்டது. அது 14 ஆண்டுகளில் 1000 கோடிகளுக்கு மேல் விற்றுமுதலாக வளர்ந்துள்ளது. இந்நிறுவனம் இந்தியாவின் முன்னணி உள்கட்டமைப்பு நிறுவனத்தில்  ஒன்றாகும். மேலும் ஆற்றல், சாலைகள், நீர்ப்பாசனத் திட்டங்கள் மற்றும் சொத்து மேம்பாடு ஆகியவற்றில் ஆர்வம் கொண்டுள்ளது.

உண்ணாவிரதப் போராட்டம் 
ஆந்திரப் பிரதேச மறுசீரமைப்புச் சட்டம் 2014ன் ஒரு பகுதியாக கடப்பாவில் எஃகு ஆலை அமைக்கக் கோரி ரமேஷ் 2018 ஜூன் 20 அன்று உண்ணாவிரதப் போராட்டத்தைத் தொடங்கினார். தமிழக முன்னாள் முதல்வர் கருணாநிதியின் மகள் கனிமொழி ஜூன் 26ஆம் தேதி உண்ணாவிரத முகாமுக்கு வருகை தந்து, தான் சார்ந்த திமுக கட்சியின் சார்பில் போராட்டத்திற்கு ஆதரவு அளித்தார்.

மேற்கோள்கள் 

வாழும் நபர்கள்
தெலுங்கு தேசம் கட்சி அரசியல்வாதிகள்
18ஆவது மக்களவை உறுப்பினர்கள்
ஜோகினப்பள்ளி சந்தோஷ் குமார்

சந்தோஷ் குமார் (Santhosh Kumar) (பிறப்பு: 7 டிசம்பர் 1976) பாரத் இராட்டிர சமிதி கட்சியைச் சேர்ந்த அரசியல்வாதியும் மற்றும் தற்போது இந்திய நாடாளுமன்றத்தின் மாநிலங்களவையில் தெலங்காணாவை பிரதிநிதித்துவப்படுத்தும் இந்திய நாடாளுமன்ற உறுப்பினராகவும் உள்ளார். இவர் 23 மார்ச் 2018 தேர்தலில் வெற்றி பெற்றார். இந்தியாவின் தெலங்காணாவில் உள்ள நமஸ்தே தெலுங்கானா என்ற தெலுங்கு ஊடக நிறுவனத்தின் நிர்வாக இயக்குநராக உள்ளார். தற்போது பாரத் இராட்டிர சமிதி கட்சியில் பொதுச் செயலாளராக உள்ளார்.

ஆரம்ப கால வாழ்க்கை 
தெலங்காணா மாநிலம் கரீம்நகரில் உள்ள போயின்பல்லி மண்டலத்தில் உள்ள கொடுருபாகா கிராமத்தில் ரவீந்தர் ராவ் மற்றும் சசிகலா ஆகியோருக்கு மகனாகப் பிறந்தார். இவர் தனது சொந்த கிராமத்தில் பத்தாம் வகுப்பு முடித்த பிறகு இடைநிலை மற்றும் பட்டப்படிப்புக்காக ஐதராபாத்து சென்றார். பின்னர், புனே பல்கலைக்கழகத்தில் மனித வள மேலாண்மை , முதுகலை வணிக மேலாண்மை ஆகியவற்றை முடித்தார். இவர் தெலங்காணாவின் முன்னாள் முதல்வர் க. சந்திரசேகர் ராவின் உடன்பிறந்த சகோதரரின் மருமகன் ஆவார்.

மேற்கோள்கள் 

வாழும் நபர்கள்
1976 பிறப்புகள்
தெலங்காணா அரசியல்வாதிகள்
புலபர்த்தி ராமாஞ்சநேயுலு

புலபர்த்தி ராமஞ்சனேயுலு (அஞ்சி பாபு) (Pulaparthi Ramanjaneyulu (Anji Babu)  தெலுங்கு தேசம் கட்சியைச் சேர்ந்த இந்திய அரசியல்வாதியாவார். ஆந்திரப் பிரதேசத்தின் மாநிலச் சட்டப்பேரவையில் பீமவரம் தொகுதியின் உறுப்பினராக இருந்தார். 2014 வரை இந்திய தேசிய காங்கிரசில் இருந்தார்

மேற்கோள்கள் 

மேற்கு கோதாவரி மாவட்ட நபர்கள்
வாழும் நபர்கள்
தெலுங்கு தேசம் கட்சி அரசியல்வாதிகள்
காடே ராமமோகன்

காடே ராமமோகன் ராவ் (Gadde Ramamohan Rao) ஆந்திராவின் விஜயவாடா தொகுதியில் இருந்து தெலுங்கு தேசம் கட்சியின் உறுப்பினராக இந்தியாவின் பதின்மூன்றாவது மக்களவையில் உறுப்பினராக இருந்தார்.   இவர் 1994-1999 காலகட்டத்தில் கன்னவரம் தொகுதியை பிரதிநிதித்துவப்படுத்தி ஆந்திரப் பிரதேசத்தின் சட்டமன்ற உறுப்பினராகவும் இருந்தார்.   2004 முதல் 2009 வரை தெலுங்கு தேசம் கட்சியின் விஜயவாடா நகரப் பிரிவு ஒருங்கிணைப்பாளராக இருந்தார். விஜயவாடா கிழக்கு தொகுதியில் தெலுங்கு தேசம் கட்சியின் தலைவராக உள்ளார்.  2014 ஆந்திரப் பிரதேசத் தேர்தலில் விஜயவாடா (கிழக்கு) சட்டமன்றத் தொகுதியில் வெற்றி பெற்றார். 2019 ஆந்திர பிரதேச தேர்தலில் அதே தொகுதியில் இருந்து மீண்டும் தேர்ந்தெடுக்கப்பட்டார்.

இவரது மனைவி காடே அனுராதாவும் தெலுங்கு தேசம் கட்சியின் அரசியல்வாதி ஆவார். மேலும் அவர் கிருஷ்ணா மாவட்ட ஊராட்சியின் தலைவராகவும் பணியாற்றியுள்ளார்.

மேற்கோள்கள் 

தெலுங்கு தேசம் கட்சி அரசியல்வாதிகள்
13வது மக்களவை உறுப்பினர்கள்
வாழும் நபர்கள்
இலகடபதி ராசகோபால்

இலகடபதி ராசகோபால் (Lagadapati Rajagopal) (பிறப்பு 1964)  ஓர் தொழிலதிபரும் மற்றும் முன்னாள்  அரசியல்வாதியும் ஆவார். இவர் இந்திய தேசிய காங்கிரசு கட்சியின் சார்பில் விஜயவாடா மக்களவைத் தொகுதியிலிருந்து பதினைந்தாவது மக்களவையில் உறுப்பினராக இருந்தார்.  மக்களவையில் தெலங்காணா மசோதா நிறைவேற்றப்பட்டதையடுத்து இவர் நாடாளுமன்ற உறுப்பினர் பதவியிலிருந்து விலகி அரசியலில் இருந்தும் விலகினார்.  ராச்கோபால், லான்கோ இன்ஃப்ராடெக் என்ற நிறுவனத்தின் முதன்மை பங்குதாரராக இருந்தார் .

சொந்த வாழ்க்கை 
இவர் எல். ராமலட்சுமம்மா மற்றும் ஒப்பந்ததாரர் எல். வி. ராம நாயுடு ஆகியோரின் மகனாகப் பிறந்தார். வி. ஆர். சித்தார்த்தா பொறியியல் கல்லூரியில் பட்டம் பெற்ற பிறகு குடும்பத் தொழிலில் ஈடுபட்டார். 

அரசியல்வாதி ப. உபேந்திராவின் மகளை மணந்தார். இவர், கச்சா இரும்பு வணிகத்தையும் மின்துறை நிறுவனத்தையும் தொடங்கினார்.

2004 இல், விஜயவாடா மக்களவைத் தொகுதியில் போட்டியிட்டு, நாடாளுமன்ற உறுப்பினரானார்.  தெலங்காணாவை ஆந்திராவிலிருந்து பிரிப்பதற்கு எதிராக நாடாளுமன்றத்தில் குரல் கொடுத்தார்.  இவரது தெலங்காணா எதிர்ப்பு நிலைகள் காரணமாக ஐதராபாத்து அலுவலகங்கள் இலக்குகளாக கருதப்பட்டதால் இவரது நிறுவனத்தின் தலைமையகம் தில்லிக்கு மாற்றப்பட்டது. 

13 பிப்ரவரி 2014 அன்று, தெலங்காணா மசோதா மீதான விவாதத்தின் போது, ராசகோபால் அவையில் இருந்தபோது மிளகுத் தூளைப் பயன்படுத்தினார். இதனால் அனைத்து நாடாளுமன்ற உறுப்பினர்களும் நாடாளுமன்றக் கட்டிடத்தை விட்டு வெளியேறினர். சபாநாயகர் மீரா குமார்  நான்கு உறுப்பினர்களுடன் சேர்ந்து இவரை நாடாளுமன்றத்தில் இருந்து இடைநீக்கம் செய்தார்.  ஐக்கிய ஜனதா தளத்தின் தலைவர் சரத் யாதவ், இந்தச் செயல்களை "தேசத்துரோகம்" என்றார்.  ராசகோபாலின் உருவபொம்மையை எரித்தும், வாரங்கல் மாவட்டத்தில் வழக்கறிஞர்கள் புறக்கணிப்பு நடத்தியும் இவரது நடவடிக்கைகளுக்கு எதிர்ப்பு தெரிவித்தனர்.  பிப்ரவரி 2014 இல் இவர் நாடாளுமன்ற உறுப்பினர் பதவியிலிருந்து விலகினார்.

மேற்கோள்கள்

வெளி இணைப்புகள் 
MP profile
15வது மக்களவை உறுப்பினர்கள்
14வது மக்களவை உறுப்பினர்கள்
1964 பிறப்புகள்
வாழும் நபர்கள்
வட்டுக்கோட்டை இந்துக் கல்லூரி

யா/ வட்டுக்கோட்டை இந்துக் கல்லூரி (ஆங்கிலம்: Vaddukoddai Hindu College, வட்டு இந்துக் கல்லூரி மற்றும் VHC என்றும் அழைக்கப்படுகிறது) என்பது இலங்கையின் (சித்தங்கேணிக்கு அருகில்) வட்டுக்கோட்டையில் உள்ள ஒரு தேசியப் பாடசாலை ஆகும்.

வட்டுக்கோட்டை இந்துக் கல்லூரி 1894 (09.10.1894)  மாதம் விஜயதசமி அன்று அம்பலவாண நாவலரால் ஆங்கிலப் பாடசாலையாக ஆரம்பிக்கப்பட்டது.
 
அக்காலத்தில் அரசாங்க தொழில் புரிய ஆங்கிலம் தேவை என்பதால் ஆங்கில மொழியில் கல்வி கற்க வட்டுக்கோட்டை செமினரிக்கு செல்லவேண்டும். ஆனால் அங்கு கிறிஸ்தவர்களுக்கு மட்டுமே கல்வி கற்பித்தனர். இதனால் "சைவ தமிழ்" பிள்ளைகள் கிறிஸ்தவ மதத்திற்கு மாறினார். இதனை தடுக்கும் வகையிலும் மற்றும் ஏழை "சைவ தமிழ்" குழந்தைகள் கிறிஸ்தவ மதம் மாறாமல் ஆங்கில மொழி கல்வி கற்று அரசு வேலை பெற இக் கல்லூரி ஆரம்பிக்கப்பட்டது.

அதிபர்கள் 
1894-1906 அம்பலவாண நாவலர்
1906- ஆசிரியர் சின்னத்துரை

மேற்கோள்கள் 

இலங்கையின் தேசிய பாடசாலைகள்
வட்டுக்கோட்டை
பொலியோப்தால்மசு

பொலியோப்தால்மசு (Boleophthalmus) என்பது இந்தியப் பெருங்கடல் மற்றும் மேற்கு பசிபிக் பெருங்கடலைச் சேர்ந்த சேற்று உளுவை பேரினமாகும் .

சிற்றினங்கள் 
இந்த பேரினத்தில் தற்போது ஆறு அங்கீகரிக்கப்பட்ட சிற்றினங்கள் உள்ளன:

 பொ. பிர்டோசோங்கி முர்டி, 1989
 பொ. போடார்ட்டி (பல்லாசு, 1770) (போடார்ட்டின் கண்ணாடி-கோபி)
 பொ. கேருலியோமாகுலேடசு மெக்குலோச் & வெயிட், 1918 (நீலப்புள்ளி சேற்று உளுவை)
 பொ. துசூமியேரி வாலென்சியென்சிசு, 1837 (துசூமியேர் சேற்று உளுவை)
 பொ. பெக்டினிரோசுட்ரிசு (லின்னேயஸ், 1758) (பெரிய நீல நிற புள்ளி சேற்று உளுவை)
 பொ. பொட்டி போல்கர், ஜாபர் & கான்ஸ்டான்டினிடிசு, 2013

மேற்கோள்கள்

நூல் பட்டியல் 

 எஸ்ச்மேயர், வில்லியம் என். 1990. சமீபத்திய மீன்களின் வகை . கலிபோர்னியா அகாடமி ஆஃப் சயின்ஸ். சான் பிரான்சிஸ்கோ . iii + 697.ஐஎஸ்பிஎன் 0-940228-23-8 .
 எஸ்க்மேயர், வில்லியம் என். (பதிப்பு) 1998. மீன்களின் பட்டியல் . பல்லுயிர் ஆராய்ச்சி மற்றும் தகவல் மையத்தின் சிறப்பு வெளியீடு, #1, தொகுதி. 1-3. கலிபோர்னியா அகாடமி ஆஃப் சயின்சஸ் . சான் பிரான்சிஸ்கோ . 2905.ஐஎஸ்பிஎன் 0-940228-47-5 .
 ஹெல்ஃப்மேன், ஜி., பி. கோலெட் & டி. ஃபேசி: மீன்களின் பன்முகத்தன்மை . பிளாக்வெல் சயின்ஸ், மால்டன், எம்.ஏ., 1997.
 மொய்ல், பி. & ஜே. செக். : மீன்கள்: இக்தியாலஜிக்கு ஒரு அறிமுகம், 4a. எடிசியோ, அப்பர் சேடில் ரிவர், NJ : ப்ரெண்டிஸ்-ஹால். ஏதேனும் 2000.
 நெல்சன், JS 2006: உலகின் மீன்கள். குவார்ட்டா எடிசியோ. ஜான் விலே & சன்ஸ், இன்க். ஹோபோகன், என்ஜே . 601 பக். .
 வீலர், ஏ. 1985. தி வேர்ல்ட் என்சைக்ளோபீடியா ஆஃப் ஃபிஷ்ஸ், 2வது பதிப்பு, லண்டன் : மெக்டொனால்டு.

வெளி இணைப்புகள் 

 என்.சி.பி.ஐ
 ஐ டி ஐ எசு
 கடல் உயிரினங்களின் உலகப் பதிவேடு
 என்சைக்ளோபீடியா ஆப் லைப்
 Zip Articles with permanently dead external links
மீன் பேரினங்கள்
 CodeZoo[ <span title="Dead link tagged May 2019">நிரந்தர இறந்த இணைப்பு</span> ]
 uBio
 ஆங்காங் ஈரநிலப் பூங்கா
நியூ கினி சேற்று உளுவை

நியூ கினி மெலிந்த சேற்று உளுவை என்பது ஜப்பா கப்புளுயெண்டசு (Zappa confluentus),  என்பது நியூ கினியில் மட்டும் காணப்படும் அகணிய சேற்று உளுவை ஆகும். இது பிளை, ராமு மற்றும் பிந்துனி ஆற்றுப் பகுதிகளிலிருந்து மட்டுமே அறியப்படுகிறது. இது ஆறுகளை ஒட்டியுள்ள சேற்றுப் பகுதிகளில் காணப்படுகிறது. இந்த இனம்  நீளம் வரை வளரக்கூடியது.

சொற்பிறப்பியல் 
" அமெரிக்க அரசியலமைப்பின் முதல் திருத்தத்தின் தெளிவான மற்றும் திறமையான பாதுகாப்பிற்காக" இசைக்கலைஞர் பிராங்க் ஜப்பாவின் நினைவாக ஜப்பா எனப் பெயரிடப்பட்டது.

மேற்கோள்கள் 

அகணிய உயிரிகள்
திரேசுவர் கலிதா

திரேசுவர் கலிதா  (Dhireswar Kalita)  இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு ஏப்ரல் மாதம் 22 ஆம் தேதியன்று எசு. ஆர். கைதா என்பவருக்கு மகனாக இவர் பிறந்தார். அசாம் மாநில அரசியலில் இந்தியப் பொதுவுடைமைக் கட்சியின் உறுப்பினராக இவர் செயல்பட்டார்.  1967 ஆம் ஆண்டு முதல் 1971 ஆம் ஆண்டு வரை கவுகாத்தி மக்களவைத் தொகுதியை பிரதிநிதித்துவப்படுத்தினார்  கிரண் குமாரி என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் ஒரு மகளும் உள்ளனர்.

திரேசுவர் கலிதா இதற்கு முன்பு 1943 ஆம் ஆண்டு வரை காங்கிரசு கட்சியில் ஒரு மாணவராக இணைந்திருந்தார்.  மேலும்  இவர் கவுகாத்தி உள்ளாட்சி வாரிய உறுப்பினராக இருந்தார். ஆறு ஆண்டுகள் கவுகாத்தி பல்கலைக்கழக நீதிமன்றத்தில் உறுப்பினராக இருந்தார். மாணவர் கூட்டமைப்பு தன்னார்வலராக 1941 ஆம் ஆண்டில்  பாண்டுவில் உள்ள பர்மா அகதிகள் முகாம்களிலும், கவுகாத்தியிலும் பணியாற்றினார். வங்காளப் பஞ்சத்தின் போது, 1943 ஆம் ஆண்டு முதல் 1944  ஆம் ஆண்டு வரை கவுகாத்தியில் ஆதரவற்றோர் இல்லத்தை நிர்வகித்தார்.

திரேசுவர் கலிதா தனது 74 ஆவது வயதில் 1997 ஆம் ஆண்டு சனவரி மாதம் 14 ஆம் தேதியன்று கவுகாத்தியில் இறந்தார்

மேற்கோள்கள் 

4வது மக்களவை உறுப்பினர்கள்
1997 இறப்புகள்
1922 பிறப்புகள்
அசாமிய அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
சிக்கந்தர் ஜா, மூன்றாம் ஆசப் ஜா

நவாப் மிர் அக்பர் அலி கான் சித்திகி பகதூர், சிக்கந்தர் ஜா, அசஃப் ஜா III (Nawab Mir Akbar Ali Khan Siddiqi Bahadur, Sikander Jah, Asaf Jah III) (11 நவம்பர் 1768 - 21 மே 1829), 1803 முதல் 1829 வரை ஐதராபாத் இராச்சியத்தை ஆட்சி செய்த 6வது நிசாம் ஆவார். இவர் சௌமகல்லா அரண்மனையில் இரண்டாம் ஆசப் ஜா மற்றும் தக்னியத் உன்-நிசா பேகத்தின் இரண்டாவது மகனாகப் பிறந்தார்.

இராணுவ விரிவாக்கம் 
இவரது ஆட்சியின் போது, ஐதராபாத்து அருகே ஒரு பிரிட்டிசு இராணுவத் தளம் நிறுவப்பட்டது மற்றும் அந்த பகுதி இவரது பெயரால் சிக்கந்தராபாத் என்று பெயரிடப்பட்டது. இவரது மகன் சம்சமதௌலா (மிர் பசீருதீன் அலி கான்) இவரது சகோதரர் நசீர் உத் தௌலா மற்றும் மருமகன் அப்சல் உத் தௌலா ஆகியோருக்கு பாதுகாப்பு ஆலோசகராக இருந்தார். ஆனால், பிரித்தானியர்களை பராமரிப்பதற்காக இவர் எந்த ஒப்பந்தமும் செய்து கொள்ளவில்லை. இவரது ஆட்சியில் மாநிலம் நிதிச் சிக்கலில் இருந்தது.

சீக்கியப் படைப்பிரிவு 
ஐதராபாத்து இராச்சியத்தின் தலைமை அமைச்சரான மகாராஜா சந்து லாலின் பரிந்துரையின் பேரில், 1200க்கும் மேற்பட்ட சீக்கிய வீரர்கள் நிசாமின் படையில் சேர்ந்தனர். அபிச்சல்நகர் நாந்தேடு என்ற பகுதியில் ஒரு குருத்துவாரா கட்ட 1830 ஆம் ஆண்டில், மகாராஜா இரஞ்சித் சிங் மேலும் 150 ஆட்களை அனுப்பினார்.

கோயில் கட்டடம் 
சிக்கந்தர் ஜா ஐதராபாத்தில் உள்ள அத்தாபூரில் இராம்பாக் கோயிலைக் கட்டி, ஐதராபாத்தில் உள்ள முஸ்லிம் ஆசப் ஜாஹி ஆட்சியாளர்களுக்கும் அவர்களின் இந்து குடிமக்களுக்கும் இடையே இருந்த வகுப்புவாத நல்லிணக்கத்தை நிரூபிக்கும் திறப்பு விழாவில் கலந்து கொண்டார். நிசாம் கோயில் பூசாரிக்கு கோவிலின் பராமரிப்புக்காக சாகிர் வழங்கினார்.

இதனையும் காண்க 

 ஐதராபாத் இராச்சியம்
 ஐதராபாத் நிசாம்

மேற்கோள்கள்

வெளி இணைப்புகள் 
VOYAGE OF HYDERABAD PART 8 "Sikandar Jah"

இந்திய அரசர்கள்
1829 இறப்புகள்
1768 பிறப்புகள்
ஐதராபாதின் நிசாம்கள்
கோ. ஜெயச்சந்திரன்

நீதியரசர் முனைவர் கோ. ஜெயச்சந்திரன் (Dr.G.JAYACHANDRAN)  (பிறப்பு: 01 ஏப்ரல்1965)  சென்னை உயர் நீதிமன்றத்தின் மூத்த நீதியரசராக 5 அக்டோபர் 2016 முதல் உள்ளார்.  இரா. கோபாலன்-ருக்மணி தம்பதியருக்கு 1 ஏப்ரல் 1965 அன்று வேலூரில் ஒரு வேளாண்மைக்குடியில் பிறந்தார்.

கல்வி & தொழில்

கல்வி
கோ. ஜெயச்சந்திரன் பள்ளிக்கல்வியை வேலூரில் உள்ள புனித மேரி மேனிலைப் பள்ளியிலும், 1983ல் ஐந்தாண்டு சட்டப் படிப்பிற்காக சென்னை சட்டக் கல்லூரியில் சேர்ந்தார். பின்னர் முதுநிலை சட்டப்படிப்பை( M.L) 1990ல் முடித்தார். 2001ல் சட்டத்தில் முனைவர் பட்டம் பெற்றார். 28 அக்டோபர் 1988ல் தமிழ்நாடு வழக்கறிஞர்கள் சங்கத்தின் தன் பெயரைப் பதிவு செய்து கொண்டு வழக்கறிஞராக தொழில் தொடங்கினார்.

தொழில்
 1996ம் ஆண்டு முதல் இவர் நடுவண் புலனாய்வுச் செயலகம் மற்றும் தேசிய போதைப்பொருள் தடுப்பு சிறப்பு நீதிமன்றத்தில் மத்திய அரசின் வழக்கறிஞராக பணியாற்றினார்.
 1998ம் ஆண்டில் மத்திய அரசின் வழக்குகளுக்கு வாதாட, சென்னை உயர் நீதிமன்றத்தில் கூடுதல் வழக்கறிஞராக நியமிக்கப்பட்டார்.
 6 சூன் 2002 அன்று திருச்சிராப்பள்ளி மாவட்ட நீதிபதியாக பதவியேற்றார்.
 சென்னை, திருவள்ளூர் மாவட்டங்களில் முதன்மை மாவட்ட நீதிபதியாக பதவியேற்றார்.
 சூலை 2011 முதல்  பிப்ரவரி 2015 முடிய சட்டத் துறை செயலாளர், தமிழ்நாடு அரசு 
 5 அக்டோபர் 2016 முதல் சென்னை உயர்நீதிமன்ற நீதியரசர்

குறிப்பிடத்தக்க தீர்ப்புகள்
நடப்பு தமிழக அமைச்சர் க. பொன்முடி மீதான சொத்துக் குவிப்பு வழக்கில்  21 திசம்பர் 2023 அன்று பொன்முடிக்கும் அவரது மனைவி விசாலாட்சிக்கும் தலா 3 ஆண்டுகள் சிறைத் தண்டனையும் தலா ரூ.50 லட்சம் அபராதமும் விதித்தார்.எனவே பொன்முடி  சட்டமன்ற உறுப்பினர் பதவி மற்றும் அமைச்சர் பதவிகளை இழந்தார்.

மேற்கோள்கள்

1965 பிறப்புகள்
சென்னை உயர் நீதிமன்ற நீதிபதிகள்
வேலூர் மாவட்ட மக்கள் 
20 ஆம் நூற்றாண்டு இந்திய வழக்கறிஞர்கள்
கிஸ்போர்னின் இளைஞன்

கிஸ்போர்னின் சர் கை (Sir Guy of Gisbourne) என்பது ஆங்கில நாட்டுப்புறக் கதைகளில் ஒன்றான இராபின் ஊட் கதைகளில் வரும் ஒரு கதைப் பாத்திரம். இவர் முதலில் "இராபின் ஊட் அண்ட் கை ஆஃப் கிஸ்போர்ன்" ( சைல்ட் பாலாட் 118) என்ற கதையில் தோன்றினார்.  அதில் இவர் இராபின் ஊட்டைக் கொல்ல முயற்சிக்கும் ஒரு கொலையாளியாக வருகிறார். ஆனால் இராபின் ஊட்டால் கொல்லப்படுகிறார். கதையின் பிந்தைய பதிப்புகளில், மெய்டு மரியனின் காதலுக்காக இவர் இராபின் ஊட்டிற்கு ஒரு போட்டியாளராக வருகிறார்.

எழுத்துகளில் 
சிறுவர் பாடலான "இராபின் ஊட் அண்ட் கை ஆஃப் கிஸ்போர்ன்" என்ற பாடலின் 1650 இன் பதிப்பில் இருந்து இப்பாத்திரம் வருகிறது. ஆனால் இதன் தோற்றம் அதை விட மிகவும் பழமையானது.  அது 1475 ஆண்டைய நாடகத்துடன் உள்ள ஒற்றுமையிலிருந்து ஆராயும்போது தெரியவருகிறது. அதன் ஒரு பகுதி கேம்பிரிட்ஜில் உள்ள திரித்துவக் கல்லூரியின் நூலகத்தில் பாதுகாக்கப்படுகிறது.

மேற்கோள்கள் 

இராபின் ஊட் கதை மாந்தர்கள்
அமன் அரோரா

அமன் அரோரா (Aman Arora), இந்தியாவின் பஞ்சாப் மாநில ஆம் ஆத்மி கட்சி அரசியல்வாதியும்,  பஞ்சாப் சட்டமன்ற உறுப்பினரும், நடப்பு பஞ்சாப் அரசின்   மூத்த அமைச்சரும் ஆவார்.

கொலை முயற்சி வழக்கு
தனது மைத்துனர் இராஜீந்தர் சிங்கை வீட்டில் புகுந்து தாக்கிய  வழக்கில் பஞ்சாப் அமைச்சர் அமன் அரோரா, அவரது தாயார் மற்றும் 7 பேருக்கு சுனாமில் உள்ள கீழமை நீதிமன்றம் இரண்டு ஆண்டுகள் சிறைத்தண்டனை விதித்துள்ளது.
1951 மக்கள் பிரதிநிதித்துவ சட்டத்தின் கீழ்  அமன் அரோராவை சட்டமன்ற உறுப்பினர் பதவியிலிருந்து தகுதி நீக்கம் செய்ய சட்டப் பேரரவை தலைவரிடம் எதிர்கட்சிகள் வலியுறுத்தியுள்ளது.

மேற்கோள்கள்

1974 பிறப்புகள்
பஞ்சாப் சட்டமன்ற உறுப்பினர்கள்
ஆம் ஆத்மி கட்சி அரசியல்வாதிகள்
சீக்கியர்கள்
குளிர்காலக் கதிர்த்திருப்பம்

குளிர்காலக் கதிர்த்திருப்பம் (winter solstice), அல்லது ஓய்வுறுநிலைக் கதிர்த்திருப்பம் (hibernal solstice) என்பது புவியின் ஏதேனுமொரு துருவங்களில் ஒன்று ஞாயிற்றிலிருந்து விலகித் தனது அதியுயர் சாய்வை எட்டும் நிகழ்வாகும். இந்நிகழ்வு ஓராண்டில், புவியின் ஓர் (வட மற்றும் தென்) அரைக்கோளத்துக்கு ஒன்று வீதம் இருமுறை நிகழும். குளிர்காலக் கதிர்த்திருப்ப நாள் அக் குறித்த அரைக்கோளத்துக்கு கதிரவ ஒளி மிகக் குறுகிய காலம் கிட்டும் நாளாகவும், குறித்த ஆண்டில் மிக நீண்ட இரவைக் கொண்ட நாளாகவும் இருக்கும். மேலும், அந்நாளில் கதிரவன் வானில் ஒரு நாளில் எட்டும் உச்சப்புள்ளி மிகத் தாழ்வாகவும் இருக்கும். குளிர்காலக் கதிர்த்திருப்பத்தின்போது, துருவப் பகுதிகள் தொடர்ச்சியான இருள் அல்லது சந்தியொளி சூழ்ந்ததாக விளங்கும்.

குளிர்காலக் கதிர்த்திருப்பமானது குறித்த அரைக்கோளத்தின் குளிர்காலத்தில் நிகழும். வடவரைக்கோளத்தில் இது திசம்பர்க் கதிர்த்திருப்பமாகவும் (பொதுவாக திசம்பர் 21 அல்லது 22) தென்னரைக்கோளத்தில் சூன் கதிர்த்திருப்பமாகவும் (பொதுவாக சூன் 20 அல்லது 21) காணப்படும். குளிர்காலக் கதிர்த்திருப்பம் என்பது ஒரு குறித்த கண நேரம் மட்டுமே ஏற்படும் எனினும் இச்சொல் அந்நிகழ்வு நடைபெறும் முழு நாளையும் குறித்து நிற்கும். குளிர்காலக் கதிர்த்திருப்பத்தைக் குறிக்க "நடுக் குளிர்காலம்" எனும் சொல் பயன்படுத்தப்பட்டாலும் அச்சொல்லுக்கு வேறு பொருள்களும் உண்டு. பாரம்பரியமாக, பல மிதவெப்பக் காலநிலைப் பிராந்தியங்களில், குளிர்காலக் கதிர்த்திருப்பமானது குளிர்காலத்தின் நடுப்பகுதியாகக் காணப்படுகிறது. இருப்பினும் இன்று சில நாடுகளிலும் நாட்காட்டிகளிலும் இது குளிர்காலத்தின் தொடக்கமாக பார்க்கப்படுகிறது. இது "குளிர்காலத்தின் உச்சம்" (டோங்சி), அல்லது "குறுகிய நாள்" எனும் சொற்களாலும் அடையாளப்படுத்தப் படுகிறது.

வரலாற்றுக்கு முந்தைய காலத்திலிருந்தே, குளிர்காலக் கதிர்த்திருப்பமானது பல பண்பாடுகளில் ஆண்டின் முக்கியமான ஒரு நேரப்பகுதியாக விளங்கி வருகிறது. மேலும் இது தொடர்பான பல்வேறு திருவிழாக்கள் மற்றும் சடங்குகளும் நடைபெறுகின்றன. இக்காலப்பகுதியில், பகற்பொழுது குறைந்துவரும் போக்கு நின்று மீண்டும் கூடும் போக்குத் தொடங்குவதால், இது அடையாள ரீதியில் கதிரவனின் இறப்பையும் மறுபிறப்பையும் குறித்து நிற்கிறது. பகல்நேரம் படிப்படியாக குறைந்து வருவது தலைகீழாக மாறி மீண்டும் வளரத் தொடங்குகிறது. நியூக்ரேஞ்ச், இசுட்டோன்எஞ்ச், மற்றும் ககோக்கியா வூட்எஞ்ச் போன்ற சில பண்டைய நினைவுச்சின்னங்கள் குளிர்காலக் கதிர்த்திருப்பத்தின்போது விடியல் அல்லது ஞாயிற்று மறைவுடன் தம்மை ஒருங்கிசைவு செய்து கொள்கின்றன.

மேற்கோள்கள்

வானியல் நிகழ்வுகள்
சூன் சிறப்பு நாட்கள்
திசம்பர் சிறப்பு நாட்கள்
குளிர்காலப் பண்டிகைகள்
இந்திய மீன்காட்சியப் பட்டியல்

இந்திய மீன்காட்சியப் பட்டியல் (List of aquaria in India) என்பது இந்தியாவில் உள்ள பொதுவான மீன் காட்சியகங்களின் பட்டியல் ஆகும். மீன்காட்சியகம் என்பது நீர் வாழ் விலங்குகள் தொட்டிகளுக்குள் அடைத்து வைக்கப்பட்டு பொதுமக்களுக்கு காட்சிப்படுத்தப்படும் வசதிகள் ஆகும், மேலும் இவை மீன் இனப்பெருக்கத்திற்காகவும் பயன்படுத்தப்படலாம். இத்தகைய வசதிகளில் பொது மீன் காட்சியகம், கடல்சார் பூங்காக்கள், கடல் பாலூட்டி பூங்காக்கள் மற்றும் ஓங்கில் காட்சியகங்கள் ஆகியவை அடங்கும்.

பட்டியல்

மேலும் பார்க்கவும் 

 இந்தியாவில் உள்ள தாவரவியல் பூங்காக்களின் பட்டியல்

மேற்கோள்கள்

மேற்கோள்கள் 

 

மீன்கள்
கோரதியன்

கோரதியன் (Coradion) என்பது பட்டாம்பூச்சி மீன்களான கீட்டோடோன்டிடே குடும்பத்தில் உள்ள கடல் கதிர்-மீனின் ஒரு பேரினமாகும். இவை இந்திய மற்றும் பசிபிக் பெருங்கடல்களைத் தாயகமாகக் கொண்டவை.

சிற்றினங்கள் 
இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன. அவை:

 கோரதியன் அல்டிவெலிசு மெக்கல்லோக், 1916 – பெரும்துடுப்பு பவள மீன்
 கோரதியன் காலெண்டுலா மாட்சுனுமா, மோட்டோமுரா & சீயாக், 2023
 கோரதியன் கிரிசோசோனசு (ஜி. குவியர், 1831) – தங்க பட்டை பவள மீன்
 கோரதியன் மெலனோபசு (ஜி. குவியர், 1831) – இரு புள்ளி பவள மீன்

மேற்கோள்கள் 

மீன் பேரினங்கள்
நூதன் வித்யாலயா கல்விச் சங்கம்

நூதன் வித்யாலயா கல்விச் சங்கம்  (Nutan Vidyalaya Education Society) இந்தியாவின் கருநாடக மாநிலம் குல்பர்காவை தளமாகக் கொண்ட ஒரு கல்விச் சங்கமாகும். 1907 ஆம் ஆண்டில்  நிறுவப்பட்ட இந்த சங்கம்  தற்போது 12 நிறுவனங்களை நடத்துகிறது. 1857 ஆம் ஆண்டில்  பம்பாய்-மெட்ராசு இரயில் பாதை அமைக்கப்பட்டது. இந்த பாதை குல்பர்கா வழியாக சென்றது. இதனால் நகர இளைஞர்கள் பம்பாய் மற்றும் புனேவில் உயர்கல்வி கற்க இரயில்வே வசதியைப் பயன்படுத்த முடிந்தது. குல்பர்காவிலுள்ள வழக்கறிஞர் விட்டல்ராவ் தியுல்கோங்கர், குல்பர்காவிற்கு சொந்தமாக ஒரு உயர்கல்வி நிறுவனம் இருக்க வேண்டிய நேரம் இது என்று முடிவு செய்தார்.  நூதன் வித்யாலயா 7 மாணவர்கள் மற்றும் அவர்களின் ஆசிரியர் பாபுச்சி கோவிந்த் சாத்தே ஆகியோருடன் ஒரே அறையில் தொடங்கப்பட்டது.  சங்கத்தால் நிறுவப்பட்ட முதல் பள்ளி மராத்தி மொழியிலும், பிராந்தியத்தில் கற்பிக்கும் ஊடகம் உருது மொழியாகவும் இருந்தது.  நூதன் வித்யாலயா கல்விச் சங்கம் ஐதராபாத் நிசாமின் ஆட்சியின் கீழ் மக்களிடையே தேசிய உணர்வுகளைத் தூண்டுவதற்காக உருவாக்கப்பட்டது. நிசாம் அரசாங்கத்தின் கீழ் பள்ளி பல சிரமங்களையும் அவமானங்களையும் சந்திக்க வேண்டியிருந்தது. நூதன் வித்யாலயா கல்விச் சங்கத்த்தின்  முயற்சியைக் கைவிட நிசாம் அரசாங்கம் முயற்சித்தது.  சுதந்திரப் போராட்டத்தில் ஏராளமான மாணவர்களும் ஆசிரியர்களும் பங்கு பெற்றனர்.  மகாத்மா காந்தி 1927 ஆம் ஆண்டு மார்ச்சு மாதத்தில் சங்கத்திற்கு வருகை தந்தார்

மேற்கோள்கள் 

குல்பர்கா
கர்நாடகம்
சூபுன்பா லாங்கிபெடுங்குலடா

சூபுன்பா லாங்கிபெடுங்குலடா  (தாவர வகைப்பாட்டியல்:Jupunba longipedunculata அல்லது Abarema longipedunculata அல்லது Pithecellobium longipedunculatum) என்ற அகணியத் தாவரம்  இருபுற வெடிக்கனி வகையைச் சார்ந்தது. இதன் குடும்பம், பபேசியே ஆகும். சிமோன் பொலிவார், வெனிசுவேலா ஆகிய இடங்களில் காணப்படுகிறது. இதன் பிறப்பிடம் வெனிசுவேலா என அறிவிக்கப்பட்டுள்ளது.

மேற்கோள்கள்

தாவரவியல் பெயருடையக் கட்டுரைகள்
தீவாய்ப்பு கவலை குறைந்த தாவரங்கள்
ஏப்டேரியோசா

ஏப்டேரியோசா கிரோசா (Apteroessa grossa) என்பது புலி வண்டு குடும்பத்தில் உள்ள ஒரு வகை புலி வண்டு ஆகும். இது ஏப்டோரியோசா பேரினத்தில் உள்ள ஒரே இனம் ஆகும். இது தென்னிந்தியாவின் சோழமண்டலப் பகுதியில் (Tranquebar) கிடைத்த மாதிரியின் அடிப்படையில் விவரிக்கப்படுகிறது. இது சற்றே பெரியது (சுமார் ஒன்றரை அங்குல நீளம்) மற்றும் உறுதியானது. மேலும் இந்த புலி வண்டு பிற புலிவண்டுகளைப் போல பறக்க முடியாது. இதன் உடலின் மேற்பகுதி கருப்பாகவும் அதன் மேல் மூன்று பெரிய மஞ்சள் புள்ளிகளும் காணப்படும். தடித்த கால்களையும், பெரிய தலையையும் கொண்டவை. குறிப்பிட்ட வாழிடப் பகுதியில் மட்டுமே இவை தென்படும் என்றும், இரவாடியாக இருக்கலாம் என்றும் கருதப்படுகிறது. ஏப்டோரியோசா வின் நன்கு அறியப்பட்ட மாதிரிகள் அருங்காட்சியகங்களில் உள்ளன. அவை பல்வேறு அளவுகளில் சேதமடைந்து உள்ளன. 18 ஆம் நூற்றாண்டில் இந்த மாதிரிகள் சேகரிக்கப்பட்டு  விளக்கங்கள் கொடுக்கபட்ட பிறகு இந்த இனத்தை யாரும் பர்க்கவில்லை.

இதன் மாதிரி சோழமண்டலக் கடற்கரைப் பகுதியில் இருந்து சேகரிக்கபட்டது என்று குறிப்பிடப்பட்டுள்ளனர். ஆனால் இது அங்கிருந்து சேகரிக்கபட்டிருக்க வாய்ப்பில்லை எனவும் திண்டுக்கல் மாவட்டம் சிறுமலை அடிவாரத்தில் உள்ள அம்மைநாயக்கனூர் அருகில் எங்கிருந்தோ சேகரிக்கப்பட்டிருக்கலாம் என ஆய்வாளர்களால் சந்தேகிக்கப்படுகிறது.

மேற்கோள்கள் 

வண்டுகள்
இராபர்ட்டு மிராண்டா

இராபர்ட்டு மிராண்டா (Robert Miranda) இந்தியாவின் கருநாடக மாநிலத்தைச் சேர்ந்த ஒரு பேராயராவார். 1952 ஆம் ஆண்டு ஏப்ரல் மாதம் 10 ஆம் தேதியன்று மங்களூர் நகரத்தில் இவர் பிறந்தார்.  உள்ளூர் கத்தோலிக்க பள்ளிகள் மற்றும் மங்களூர் புனித  அலோசியசு கல்லூரி ஆகியவற்றில் கல்வி பயின்றார். 1978 ஆம் ஆண்டு மே மாதம் 4 ஆம் தேதியன்று ஒரு பாதிரியாராகவும் 2005 ஆம் ஆண்டு ஆகத்து மாதம் 18 ஆம் தேதியன்று ஒரு பேராயராகவும் நியமிக்கப்பட்டார். குல்பர்காவின் உரோமன் கத்தோலிக்க மறைமாவட்டத்தின் முதல் பேராயராக இவர் அறியப்படுகிறார்.

மேற்கோள்கள்

புற இணைப்புகள்

வாழும் நபர்கள்
1952 பிறப்புகள்
குல்பர்கா மாவட்ட நபர்கள்
கிறித்தவ இறையியலாளர்கள்
இரேவு நாயக் பெலம்கி

இரேவு நாயக் பெலம்கி (Revu Naik Belamgi) இந்தியாவைச் சேர்ந்த ஓர் அரசியல்வாதியாவார். கருநாடக அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். கர்நாடக மாநிலத்தில் ஓர் அமைச்சராகப் பணியாற்றினார். கர்நாடக மாநிலம் குல்பர்கா மாவட்டத்திலுள்ள கமலாபூர்  தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இரேவுநாயக் பெலம்கி 2008 ஆம் ஆண்டு முதல் 2013 ஆம் ஆண்டு வரை குல்பர்கா மாவட்டத்தில் உள்ள குல்பர்கா கிராமப்புறத்  தொகுதியில் இருந்து தேர்ந்தெடுக்கப்பட்டு கர்நாடகா சட்டமன்ற உறுப்பினராக இருந்தார்.

இரேவு நாயக் பெலம்கி 2023 கர்நாடக சட்டமன்றத் தேர்தலில் குல்பர்கா கிராமப்புறத் தொகுதியில் இருந்து இந்திய தேசிய காங்கிரசு கட்சியின் வேட்பாளராகப் போட்டியிட்டார். தேர்தல் ஆணையத்தில் தாக்கல் செய்யப்பட்ட தேர்தல் பிரமாணப் பத்திரத்தின்படி இவரது தொழில் விவசாயமாகும்.  5 ஆம் வகுப்பு வரை படித்துள்ள இவருக்கு தற்போது 82 வயதாகும்.

மேற்கோள்கள்

வாழும் நபர்கள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
குல்பர்கா மாவட்ட நபர்கள்
முச்சண்டி

முச்சண்டி (Muchandi) என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது.

மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, முச்சண்டியில் 2649 ஆண்களும் 2530 பெண்களும் ஆக மொத்தம் 5179 பேர் இருந்தனர். மக்கள் தொகை கணக்கெடுப்பு 2011 தகவலின்படி முச்சண்டி கிராமத்தின் இருப்பிடக் குறியீடு அல்லது கிராமக் குறியீடு 597707 ஆகும். இது பெல்காமில் இருந்து 3 கிமீ தொலைவில் முச்சண்டி கிராமம் அமைந்துள்ளது. முச்சண்டி கிராமத்தின் மாவட்ட மற்றும் துணை மாவட்டத் தலைமையகமாகவும் அறியப்படுகிறது.

கிராமத்தின் மொத்த புவியியல் பரப்பளவு 895.63 எக்டேர்களாகும். 2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, முச்சண்டியில் மக்கள் தொகை 5,622 ஆக இருந்தது.  இதில் ஆண் மக்கள் தொகை 2,818 ஆகவும், பெண் மக்கள் தொகை 2,804 ஆகவும் உள்ளது. முச்சண்டி கிராமத்தின் கல்வியறிவு விகிதம் 67.24% இதில் 75.62% ஆண்களும் 58.81% பெண்களும் கல்வியறிவு பெற்றிருந்தனர். அப்போது முச்சண்டி கிராமத்தில் சுமார் 1,254 வீடுகள் இருந்தன.

மேலும் காண்க
 பெல்காம்
 கர்நாடக மாவட்டப் பட்டியல்

மேற்கோள்கள்

புற இணைப்புகள்
 http://Belgaum.nic.in/

பெளகாவி மாவட்டம்
கருநாடக மாநிலத்திலுள்ள ஊர்களும் நகரங்களும்
நந்திகள்ளி

நந்திகள்ளி (Nandihalli) என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது.

மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தகவலின்படி நந்திகள்ளி கிராமத்தின் இருப்பிடக் குறியீடு அல்லது கிராமக் குறியீடு 597749 ஆகும். கிராமத்தின் மொத்த புவியியல் பரப்பளவு 1543.57 எக்டேராகும். நந்திகள்ளி கிராமம்  பெல்காமில் இருந்து 22 கிமீ தொலைவில் அமைந்துள்ளது. இது நந்திகள்ளி கிராமத்தின் மாவட்ட மற்றும் துணை மாவட்டத் தலைமையகமாகும்.

நந்திகள்ளியின் மொத்த மக்கள் தொகை 3,234 ஆக இருந்தது.  இதில் ஆண் மக்கள் தொகை 1,692 ஆகவும், பெண் மக்கள் தொகை 1,542 ஆகவும் இருந்தது. கிராமத்தின் கல்வியறிவு விகிதம் 66.82%, இதில் 74.53% ஆண்களும் 58.37% பெண்களும் கல்வியறிவு பெற்றிருந்தனர். சுமார் 707 வீடுகள் இங்கிருந்தன.

மேலும் காண்க
 பெல்காம்
 கர்நாடக மாவட்டப் பட்டியல்

மேற்கோள்கள்

புற இணைப்புகள்
 http://Belgaum.nic.in/
எம். ஜி. ஆர் நகர்

எம். ஜி. ஆர் நகர்(M.G.R. Nagar) என்பது எம்.ஜி. ராமச்சந்திரன் நகரின் என்பதன் சுருக்கமாகும். எம்.ஜி.ஆர் நகரானது இந்தியாவின் சென்னையில் உள்ள ஒரு சுற்றுப் பகுதியாகும். இங்கு காய்கறி சந்தையும் மீன் சந்தையும் உள்ளது.

அமைவிடம்
எம்ஜிஆர் நகரானது சென்னை கே. கே. நகரில் அண்ணா பிரதான சாலையின் தெற்கே அமைந்துள்ளது. இந்நகரானது வடக்கில் கே.கே.நகர், மேற்கில் நெசப்பாக்கம், தெற்கில் அடையாறு மற்றும் தென்கிழக்கில் ஜாஃபர்கான் பேட்டை ஆகியவற்றால் சூழப்பட்டுள்ளது.

போக்குவரத்து
கே. கே. நகர் பேருந்து நிலையத்திலிருந்து புறப்படும் அனைத்து மாநகரப் பேருந்துகளும் எம்ஜிஆர் நகரின் மூன்று பேருந்து நிறுத்தங்களான எம்ஜிஆர் நகர் சந்தை, டேட்டா உடிபி நிறுத்தம் மற்றும் அஜந்தா நிறுத்தம் ஆகியவற்றில் நின்று செல்லும். மேலும் அண்ணா பிரதான சாலையின்  வழியாகவும்  செல்கின்றன. அசோக் நகரில் உள்ள உதயம் தியேட்டர் சந்திப்பில் இருந்து இந்தப் பகுதிக்கு பகிர்வூர்திகள் இயங்குகின்றன.

பொதுச் சேவைகள்
எம்ஜிஆர் நகரின் காவல் நிலையமானது (R10) வெங்கட்ராமன் சாலையில் அமைந்துள்ளது.

நிகழ்வுகள்
2005 ஆம் ஆண்டு அக்டோபர் மாதம் வெள்ள நிவாரணம் வழங்கும் நிகழ்வு நடைபெற்றது. 4000 பேர் கூடிய அந்த நிகழ்ச்சியில், கூட்ட நெரிசலில் சிக்கி 42 பேர் உயிரிழந்தனர்.

மேற்கோள்கள்

சென்னை சுற்றுப் பகுதிகள்
2004 அருணாசலப் பிரதேச சட்டப் பேரவைத் தேர்தல்

2004 அருணாசலப் பிரதேச சட்டப் பேரவைத் தேர்தல், அருணாசலப் பிரதேச சட்டப் பேரவையில் 60 இடங்களைத் தேர்ந்தெடுப்பதற்காக 2004 இல் நடைபெற்றது. முடிவுகள் 10 அக்டோபர் 2004 அன்று அறிவிக்கப்பட்டன. இந்திய தேசிய காங்கிரசு மக்கள் வாக்குகள் மற்றும் பெரும்பான்மையான இடங்களை வென்றது மற்றும் அருணாசலப் பிரதேசத்தின் முதலமைச்சராக கேகோங்க் அபாங்க் மீண்டும் தேர்ந்தெடுக்கப்பட்டார்.

முடிவு

மேற்கோள்கள் 

அருணாச்சலப் பிரதேச தேர்தல்கள்
போதனா சிவானந்தன்

போதனா சிவானந்தன் (Bodhana Sivanandan, பிறப்பு: 2015) என்பவர் இங்கிலாந்தைச் சேர்ந்த சதுரங்கம் ஆட்டக்காரர் ஆவார். இவர் பெண் வேட்பாளர் மாசுட்டர் பட்டத்தைக் கொண்டுள்ளார்.

வாழ்க்கைக் குறிப்பு
2015 ஆம் ஆண்டில் இந்திய வம்சாவளி தமிழ்க் குடும்பம் ஒன்றில் இங்கிலாந்தில் பிறந்த போதனா இலண்டன், கரோ நகரில் வசிக்கிறார். சிவா சிவானந்தன் என்பவரின் மகள். புனித யோன் பிசர் தொடக்கப் பள்ளியில் கல்வி பயிலுகிறார்.

சதுரங்கத்தில் ஈடுபாடு
போதனா 2020 இல் கோவிட்-19 முடக்கக் காலத்தில் சதுரங்கம் பயிலத் தொடங்கினார். 2022 இல் இவர் கூறியது: "நான் சதுரங்கம் விளையாட விரும்புகிறேன், ஏனென்றால் அது எனக்கு வடிவங்களை அடையாளம் காணவும், என் கவனத்தை ஒருமுகப்படுத்தவும், எப்படி நகர்வுகளை முன்கூட்டியே திட்டமிடுவது, கணக்கிடுவது என்பதை அறியவும் உதவுகிறது. மேலும், சதுரங்கக் காய்கள், குறிப்பாகக் குதிரை பலகையில் நகரும் விதம் எனக்கு மிகவும் பிடிக்கும்."

விளையாட்டைக் கற்றுக்கொண்ட 15 மாதங்களுக்குப் பிறகு, 2022 மார்ச்சில், போதனாவை ஆங்கிலேய சதுரங்க வீரர் லியோனார்ட் பார்டன் "விதிவிலக்கானவர்" என்று கூறினார். "விரைவு, மின்னல் ஆட்டங்களில் ஐரோப்பிய 8-அகவைக்குக் குறைந்த பெண்கள் ஆட்டங்கள் இரண்டிலும் வெள்ளிப் பதக்கங்களை வென்ற போதனா சிவானந்தன், 322 பிடே புள்ளிகள் வித்தியாசத்தில் தனது வயதுப் பிரிவில் மின்னல் ஆட்டத்தில் உலகின் முதல்-தரப் பெண்" மற்றும் "செர்பியாவில் போதனாவின் பதக்கங்கள் யோவான்கா அவுசுக்காவின் சாதனையுடன் இணைகின்றன."

2022 மே மாதத்தில், உரோட்சில் நடைபெற்ற ஐரோப்பியப் பள்ளிகளின் வயதுப் பிரிவு வாகையாளர் போட்டிகளில், போதனா தான் விளையாடிய 24 ஆட்டங்களிலும் வெற்றி பெற்று மூன்று தங்கப் பதக்கங்களைப் பெற்றார்.

தனது ஏழாவது அகவையில், ஆகத்து 2022 இல் போதனா டார்க்கியில் நடந்த பிரித்தானிய சதுரங்க வாகையாளர் போட்டியில் பங்கேற்றார். தி கார்டியனில் எழுதும் லியோனார்ட் பார்டன், திறந்த விரைவுப் போட்டியில் அவரது ஆட்டத்தை "கண்ணைக் கவரும் செயல்திறன்" என்று விவரித்தார்: இவர் இளைய போட்டியாளர், அத்துடன் இரண்டு வெற்றிகளுக்கும், ஒரு சமத்திற்கும் பிறகு இவர் தற்போதைய 12-வயதிற்குட்பட்ட வாகையாளரைத் தோற்கடித்தார். இவ்வெற்றிக்கு முன்னர் கீத் ஆர்க்கெல் என்ற கிராண்ட்மாசுட்டரால் தோற்கடிக்கப்பட்டார். கீத் ஆர்க்கெல் தனது வெற்றியைப் பற்றிக் குறிப்பிடும்போது, "அவளுடைய அனுபவமின்மையால் தான் நான் வெற்றி பெற்றேன்" என்று கூறினார்.

2023 அக்டோபரில் எகிப்து, சாம் எல் சேக் நகரில் நடைபெற்ற 8-அகவைக்குட்பட்ட பெண்களுக்கான உலக இளையோர் சதுரங்க வாகையாளர் போட்டியில் வெற்றிபெற்று முதலாவதாக வந்தார்.

தனது எட்டு வயதில், போதனா 2023 திசம்பரில் குரோவாசியா, சாகிரேப் நகரில் நடைபெற்ற 2023 ஐரோப்பிய மின் (பிளிட்சு) வாகையாளர் போட்டியில் 8.5/13 எடுத்தார்; இதற்கு முன்னதாக முன்னாள் பிரித்தானிய சதுரங்க வாகையாலரான பீட்டர் லீயை கண்காட்சிப் போட்டி ஒன்றில் தோற்கடித்தார்.

பன்னாட்டு மாசுட்டர் லாரன்ஸ் டிரெண்ட் 2023 இல் துவிட்டரில் பின்வருமாறு எழுதினார்: "இவரது விளையாட்டின் முதிர்ச்சி, அவரது உன்னதமான தொடுதல், அது உண்மையிலேயே மூச்சுத் திணறல். இவர் இங்கிலாந்தின் மிகச்சிறந்த வீரராக இருப்பார் என்பதில் எனக்கு எந்த சந்தேகமும் இல்லை".

மார்ச் 2024 இல் போதனா 10-அகவைக்குட்பட்ட பெண்களில் உலகத் தரவரிசையில் முதலாமவதாக இருந்தார். 2024 சூலையில், போதனா அங்கேரி, புடாபெசுட்டு  நகரில் நடைபெறவிருக்கும் 45-ஆவது சதுரங்க ஒலிம்பியாது போட்டியில் இங்கிலாந்தின் பெண்கள் அணியில் சேர்க்கப்பட்டதாக அறிவிக்கப்பட்டது.

மேற்கோள்கள்

வெளி இணைப்புகள் 
FIDE profile

வாழும் நபர்கள்
2015 பிறப்புகள்
தமிழ்ப் பெண் விளையாட்டு வீரர்கள்
ஆங்கிலேய சதுரங்க வீரர்கள்
பிரித்தானியத் தமிழர்
பாதேஷ்வர்

பதேஷ்வர் (Bateshwar), வட இந்தியாவில் உள்ள உத்தரப்பிரதேசம் மாநிலத்தின் ஆக்ரா மாவட்டத்தில் அமைந்த கிராமம் ஆகும். இக்கிராமம்  சமணம் மற்றும் 101 சிவன் லிங்கக் கோயில்கள் கொண்டது. யமுனை ஆற்றின் கரையில் அமைந்த பதேஷ்வர் கிராமம்,  ஆக்ரா மற்றும் இட்டாவா நகரங்களுக்கு நடுவில் அமைந்துள்ளது. இது  ஆக்ராவிற்கு தென்கிழக்கே 79.5  கிலோ மீட்டர் தொலைவிலும்; இட்டாவாவிற்கு வடமேற்கே 67.4 கிலோ மீட்டர் தொலைவிலும் உள்ளது. பதேஷ்வர் கிராமத்தில் ஒரு தொடருந்து நிலையம் உள்ளது.

இந்து & சமண ஆன்மீகத் தலங்கள் 
 
பதேஷ்வர் கிராமம், சமண சமயத்தின் 22வது தீர்த்தங்கரர்  நேமிநாதர் பிறந்த தலம் ஆகும். இக்கிராமத்தில் 101 சிவபெருமானுக்கு அர்ப்பணிக்கப்பட்ட 101 சிவ லிங்கக் கோயில் உள்ளது. அடல் பிகாரி வாச்பாய் பிறந்த  இக்கிராமத்தை ஆன்மீகச் சுற்றுலாத் தலமாக மாற்ற உ பி அரசு ரூபாய் 100 கோடி மதிப்பிலான திட்டங்களை தொடங்கியுள்ளது. அதில் முதற்கட்டமாக ஹெலிகாப்டர்கள் இறங்க ஹெலிபேட் அமைக்கப்படுகிறது. ஆக்ரா மற்றும் மதுராவுக்கான ஹெலிபோர்ட் சேவைகளை மேம்படுத்த இந்த திட்டம் உதவும்.

போக்குவரத்து 
பதேஷ்வர் கிராமத்தில் ஒரு சிறிய  தொடருந்து நிலையம் உள்ளது. இது ஆக்ரா, இட்டாவா, காசீப்பூர், மைன்புரி நகரங்களுடன் இணைக்கிறது.

குறிப்பிடத் தக்கவர்கள்
முன்னாள் இந்தியப் பிரதமர் அடல் பிகாரி வாச்பாய் பதேஷ்வர் கிராமத்தில் பிறந்தவர்.

இதனையும் காண்க
 பூதேஷ்வர் இந்துக் கோயில்கள்

மேற்கோள்கள் 

உத்தரப் பிரதேச மாநிலத்திலுள்ள ஊர்களும் நகரங்களும்
அலையார் சட்டமன்றத் தொகுதி

அலையார் சட்டமன்றத் தொகுதி (Alair Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். இது யதாத்ரி புவனகிரி மாவட்டத்தில் உள்ள 12 தொகுதிகளில் ஒன்றாகும். இது போங்கிர் மக்களவைத் தொகுதியின் ஒரு பகுதியாகும்.

இந்தியத் தேசிய காங்கிரசின் பீர்லா இளையா தற்போது தொகுதியின் சட்டமன்ற உறுப்பினர் ஆவார்.

மண்டலங்கள் 
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

தேர்தல் முடிவுகள்

தெலுங்கானா சட்டப் பேரவைத் தேர்தல், 2023

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள்கள் 

தெலங்காணா சட்டமன்றத் தொகுதிகள்
பத்மப்பிரியா

பத்மப்ரியா (Padmapriya, பிறப்பு பத்மலோச்சனி ; இறப்பு 16 நவம்பர் 1997) என்பவர் கன்னடம், தமிழ், மலையாளம், தெலுங்குப் படங்களில் பணியாற்றிய ஒரு இந்திய நடிகை ஆவார். தெலுங்கில் இவரது முதல் படம் அடபில்லலா தன்றி (1974). கன்னடத்தில், இவர் பங்காரத குடி (1976) மூலம் அறிமுகமானார். இவர் 1970 களின் பிற்பகுதியில் பிரபலமான நடிகையாக இருந்தார். ஒரே ஆண்டில் (1978) - ஆபரேஷன் டயமண்ட் ராக்கெட், தாய்க்கே தக்க மகா, சங்கர் குரு ஆகிய மூன்று கன்னட வெற்றித் திரைப்படங்களில் புகழ்பெற்ற ராஜ்குமாருக்கு ஜோடியாக நடித்த பெருமை இவருக்கு உண்டு. இவர் நகைச்சுவைப் படமான நாரத விஜயா மற்றும் புதினத்தை அடிப்படையாகக் கொண்ட படாத ஹூ ஆகியவற்றில் அனந்த் நாக் ஜோடியாக நடித்தார். அந்த இரண்டு படங்களும் மிகுந்த வெற்றியைப் பெற்றன. இவர் கன்னட நடிகர் விஷ்ணுவர்தனுடன் நான்கைந்து படங்களில் நடித்தார். ஸ்ரீநாத், அசோக், லோகேஷ் ஆகிய கன்னட நடிகர்களுடனும் நடித்தார்.

1974 மற்றும் 1981 க்கு இடையில் முன்னணி கதாநாயகியாக தமிழ்த் திரைப்படங்களில் வெற்றிகரமான நாயகியாக வலம் வந்த இவர், வாழ்துங்கள், வைர நெஞ்சம், மோகனப் புன்னகை, வாழ்ந்து காட்டுகிறேன், குப்பத்து ராஜா, ஆயிரம் ஜென்மங்கள், மதுரையை மீட்ட சுந்தரபாண்டியன் ஆகிய குறிப்பிடத்தக்க தமிழ்த் திரைப்படங்களில் நடித்தார். வைர நெஞ்சம் மற்றும் மோகனப் புன்னகை ஆகிய படங்களில் சிவாஜி கணேசனுக்கு ஜோடியாக நடித்தார். எம்.ஜி. ராமச்சந்திரனுக்கு ஜோடியாக மதுரையை மீட்ட சுந்தரபாண்டியனில் இளவரசி வேடத்தில் நடித்தார்.  முதன்மையாக தென்னிந்தியத் திரைப்படங்களில் நடித்த இவர் கிட்டத்தட்ட 80 திரைப்படங்களில் நடித்துள்ளார்.

தனிப்பட்ட வாழ்க்கை 
பத்மப்ரியா தென்னகத்தின் ஹேம மாலினியாக கருதப்பட்டார். பத்மப்ரியா கர்நாடகத்தில் பிறந்தவர். 1983 இல், இவர் சீனிவாசனை மணந்தார். இந்த இணையருக்கு வசுமதி என்ற மகள் உள்ளார். திருமணமான ஒரு ஆண்டுக்குப் பிறகு, தம்பதியினர் விவாகரத்து கோரி மனு தாக்கல் செய்தனர். இந்த வழக்கு நீண்ட காலம் இழுத்துச் சென்றது. விவாகரத்துக்குப் பிறகு, பத்மப்ரியா தனது பெற்றோருடன் 13 ஆண்டுகள் தி. நகரில் வாழ்ந்தார்.

இறப்பு 
பத்மப்ரியா 16 நவம்பர் 1997 அன்று இதய நோய் மற்றும் சிறுநீரக செயலிழப்பால் இறந்தார். இவரது மரணத்திற்குப் பிறகு, மகள் வசுமதி திரையுலகில் நுழைய முயன்று அதில் தோல்வியுற்றார். பின்னர் இங்கிலாந்தில் குடியேறினார்.

பகுதி படத்தொகுப்பு 
பத்மப்ரியா நான்கு தென்னிந்திய மொழிகளிலும் சரளமாகத் தன் சொந்தக் குரலிலேயே  பேசி நடித்துள்ளார். தமிழில் இவர் கடைசியாக நடித்த படம் தொட்டா சிணுங்கி. அதில் இவர் அம்மா வேடத்தில் நடித்திருந்தார். திருமணத்திற்குப் பிறகு இவர் மிகக் குறைவான படங்களிலேயே நடித்தார்.

தமிழ்

மேற்கோள்கள் 

தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
கர்நாடக நடிகைகள்
1997 இறப்புகள்
ராகேஷ்தர் திரிபாதி

ராகேஷ் தர் திரிபாதி (Rakesh Dhar Tripathi), பகுஜன் சமாஜ் கட்சி சார்பில் உத்தரப் பிரதேச சட்டப் பேரவை உறுப்பினராகவும், மாயாவதி அமைச்சரவையில் உயர் கல்வித் துறை அமைச்சராகவும்  2007 முதல் 2012 முடிய பதவி வகித்தவர். இவர் முக்திகஞ்ச் சட்டமன்றத் தொகுதியிலிருந்து சட்டப் பேரவைக்கு தேர்ந்தெடுக்கப்பட்டார். 

2013ம் ஆண்டில் இவர் மீது வருமானத்திற்கு அதிகமாக சொத்துக் குவித்ததாக வழக்கு தொடரப்பட்டது. பிரயாக்ராஜில் உள்ள  மக்கள் பிரதிநிதிகளுக்கான சிறப்பு நீதிமன்றம்,  ராகேஷ் தர் திரிபாதி மீதான சொத்துக் குவிப்பு விசாரித்து வந்தது. இந்நிலையில் 22 டிசம்பர் 2023 அன்று தீர்ப்பு வழங்கப்பட்டது. தீர்ப்பில் ராகேஷ்தர் திரிபாதி குற்றவாளி என அறிவிக்கப்பட்டு, மூன்று ஆண்டுகள் சிறைத் தண்டனையும்; ரூபாய் 10 இலட்சம் அபராதமும் விதிக்கப்பட்டது. இதனிடையே இவருக்கு 22 டிசம்பர் 2023 அன்று  அலகாபாத் உயர் நீதிமன்றம் இவருக்கு ஜாமீன் வழங்கியது.

இதனையும் காண்க
 தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
 மக்கள் பிரதிநிதித்துவ சட்டம் 1951

மேற்கோள்கள்

உத்தரப் பிரதேச சட்டமன்ற உறுப்பினர்கள்
உத்தரப் பிரதேச அரசியல்வாதிகள்
உத்தரப் பிரதேச நபர்கள்
இந்தியக் குற்றவாளிகள்
ஏபெனாரியா கிராண்டிஃப்ளோரிஃபார்மிசு

ஏபெனாரியா கிராண்டிஃப்ளோரிஃபார்மிசு (தாவர வகைப்பாட்டியல்:Habenaria grandifloriformis) என்ற தாவரயினம், தமிழ்நாட்டின் அச்சுறு நிலையை அண்மித்த தாவரங்களில் ஒன்றாகும். இது ஆர்கிடுகளின் துணைக்குடும்பங்களில் ஒன்றான ஆர்கிடேசியே(Orchidaceae) என்பதன் 704 பேரினங்களில் ஒன்றான ஏபெனாரியா (Habenaria)என்பதுள் அடங்குகிறது.

மேற்கோள்கள்

அச்சுறு நிலையை அண்மித்த தாவரங்கள்
தமிழ்நாட்டின் தாவரவளம்
தாவரவியல் பெயருடையக் கட்டுரைகள்
விழப்பள்ளம் செங்கழனி மாரியம்மன் கோயில்

விழப்பள்ளம் செங்கழனி மாரியம்மன் கோயில் என்பது தமிழ்நாட்டில் கடலூர் மாவட்டம், குறிஞ்சிப்பாடிக்கு அருகில் விழப்பள்ளம் என்னும் ஊரில் அமைந்துள்ள ஒரு அம்மன் கோயிலாகும்.

செவிவழிக் கதை 
ஒரு காலத்தில் தன் மகனை அம்மை நோயில் இருந்து காத்த இந்த அம்மனுக்கு நேர்த்திக் கடன் செலுத்த முடிவு செய்தார். அதன்படி சின்ன சின்ன சூலாயுதங்களை செய்து அதை வைகாசி விசாகத்தன்று தன் உடல் முழுவதும் குத்தி அம்மனுக்கு நேர்த்திக் கடன் செலுத்தினார் எனப்படுகிறது. அதுவே இக்கோயிலில் நடந்த சொடர் உற்சவம் என்று கூறப்படுகிறது. அதன் பிறகே பல கோயில்களில் சொடல் உற்சவம் பரவியது என்ற கருத்து உள்ளது.

கோயில் அமைப்பு 
விவசாயத்தை மீட்டெடுத்ததால் இந்த அம்மனுக்கு செங்கழனி மாரியம்மன் என்ற பெயரை வேளான் மக்கள் சூட்டி வழிபட்டு வந்தனர். பிற்காலத்தில் இக்கோயில் புதியதாக கற்கோயிலாக கட்டப்பட்டது. கோயிலானது கருவறை, அர்த்தமண்டபம், மகா மண்டபம் எனும் கட்டடக்கூறுகளைக் கொண்டுள்ளது. மகா மண்டபத்தில் பால முருகனும், பிள்ளையாரும் உள்ளனர். செங்கழனி மாரியம்மனின் உற்சவருக்கு தனி சந்நதி உள்ளது. கருவறைக்கு மேலே ஐந்து நிலையில் ஒரு இராச கோபுரம் உள்ளது. கருவறையில் செங்கழனி மாரியம்மனின் மூலவர் சிரசு வடிவில் உள்ளார். அதற்கு பின்னே சுதையில் செய்யப்பட்ட அம்மன் உருவம் உள்ளது.  

கோயில் கோட்டத்தில் ஒரு புற்று அம்மன் சிரசு உள்ளது. வெளிப்பிரகாரத்தில் கோயிலுக்கு வலது பக்கமாக ஒரு வேப்பமரம் உள்ளது. அந்த மரத்தடியில் வேம்பாயி அம்மன் சந்நிதி உள்ளது. வேப்ப மரத்தடியில் அம்மனின் திருவடிகள் உள்ளன.

பூசைகள் 
ஆண்டுதோறும் நவராத்திரியின் ஒன்பது நாட்களும் இங்கு சிறப்பாக கொண்டாடப்படுகிறது. அந்த ஒன்பது நாட்களும் உற்சவருக்கு ஒன்பது நாயகிகளின் அலங்காரம் செய்யப்படுகிறது. தைமாதம் வரும் நான்காம் வெள்ளியன்று சொடல் உற்சவம் நடக்கிறது. அப்போது பக்தர்கள் தங்கள் வேண்டுதல்களை நிறைவேற்ற தங்கள் உடலில் செடல்களை குத்திக் கொள்கின்றனர். வைகாசி முதல் வெள்ளியன்று பானக பூசை என்னும் உற்சவம் நடக்கிறது. அப்போது அம்மனுக்கு பானக அபிசேகம் நடக்கிறது.

மேற்கோள்கள் 

கடலூர் மாவட்டத்திலுள்ள அம்மன் கோயில்கள்
பினாத் பீபி பள்ளிவாசல்

பினாத் பீபி பள்ளிவாசல் (Binat Bibi Mosque) என்பது 1454 இல் மர்கமத்தின் மகளான பக்த் பினாத் என்பவரால் கட்டப்பட்ட டாக்காவில் எஞ்சியிருக்கும் ஆரம்பகால பள்ளிவாசலாகும். இது வங்காள சுல்தான் நசிருதீன் மக்மூத் சாவின் (1435-1459) ஆட்சியின் போது கட்டப்பட்டது. நரிந்தா பகுதியில் உள்ள கயாத் பெபாரி பாலத்திற்கு அருகில் இந்த பள்ளிவாசல் அமைந்துள்ளது.

புகைப்படங்கள்

மேற்கோள்கள்

வெளி இணைப்புகள் 

 City's heritage buildings
Coordinates on Wikidata
பள்ளிவாசல்கள்
உலர் கண்

உலர் கண் (Dry Eye), கண்களுக்கு போதுமான கண்ணீர் இல்லாதபோதும், வழக்கத்திற்கு மாறாக கண்ணீர் அதிகமாக ஆவியடைந்தாலும் கண் எரிச்சலடையும் நிலை உண்டாவதால் ஏற்படுகிறது. இது போன்ற நேரங்களில் கண்கள் வறண்ட நிலையிலும், சிவப்பு நிறத்திலும் இருக்கும்.

காரணங்கள்
கண்ணீர் உற்பத்தியை பாதிக்கும் எந்த ஒரு காரணியாலும் உலர் கண் தோன்றலாம். இவை உண்டாவதற்கான பொதுவான காரணிகள்:
 வயதாவதால் உடலில் ஏற்படும் மாற்றங்கள்
 ஹார்மோன் அளவுகளில் ஏற்படும் மாற்றங்கள்
 அதிக சூரிய ஒளி, அதிக காற்று அல்லது வறண்ட வானிலை
 காண்டாக்ட் லென்ஸ்
 கண்களில் காயம்
 பிற கண் நோய்கள்
 ஸ்டிராய்டு மருந்துகளைத் தவறான அளவுகளில் எடுத்துக் கொள்ளுதல்
 முடக்கு வாதம் போன்ற ஒட்டுமொத்த உடலையும் பாதிக்கும் நோய்கள்

அறிகுறிகள்
பெரும்பாலான மக்கள், அறிகுறிகளை ஓரளவிற்கு உணர்வார்கள். சிலர் கடுமையான விளைவுகளுடன் கூடிய வலியை உணர்வார்கள்.
 வறண்ட கண்கள் அல்லது கண்களில் புண்
 கண்களில் சிவப்பு
 தூங்கி எழுந்திருக்கும்போது கண் இமைகள் ஒட்டிக் கொள்ளுதல்
 கண்களில் அதிகமாக நீர் வழிதல்

சிகிச்சை
கண்களில் போதுமான கண்ணீரைப் பராமரிக்க, மருத்துவர் செயற்கை கண்ணீரை மருந்துகளாகப் பரிந்துரைப்பார். இந்த மருந்து, சொட்டு மருந்தாகப் பயன்படுத்தப்படும். முடக்கு வாதம் போன்ற ஒட்டுமொத்த உடலையும் பாதிக்கும் நோயால் பாதிக்கப்பட்டவர்களுக்கு கண்கள் வறண்டால் கண்ணீரைப் பாதுகாக்க வேண்டும். பொதுவாக உடல் நோயால் பாதிக்கப்பட்டவர்கள், கண்ணீர் குழாயிலிருந்து அதிகமாக கண்ணீர் வெளியேறாமல் இருக்க, அறுவை சிகிச்சை செய்ய வேண்டும்.

மேற்கோள்கள்

கண் குறைபாடுகள்
கண் மருத்துவம்
அம்மனூர் அகத்தீசுவரர் கோயில்

அமரம்பேடு அகத்தீசுவரர் கோயில் என்பது தமிழ்நாட்டில் திருவாரூர் மாவட்டம், கச்சனத்துக்கு அருகில் உள்ள அம்மனூர் என்னும் ஊரில் அமைந்துள்ள சிவன் கோயிலாகும்.

வரலாறு 
1950 ஆம் ஆண்டு அம்மனூர் ஊர் மக்கள் ஒரு இடத்தில் குளம் வெட்டத் துவங்கினர். அங்கு ஒரு சிவலிங்கம் கிடைத்தது. அந்த லிங்கத்தை அருகில் இருந்த அரச மரத்தடியில் வைத்து சிறிய கோயில் ஒன்றை எழுப்பினர்.  பின்னர் விமானம், முன் மண்டபம், அகத்தீசுவரர் சந்நிதி, அகலாண்டேசுவரி சந்நிதி, மேற்கு நோக்கிவாறு சனிபகவான் சந்நிதி ஆகியவை அமைக்கபட்டன. இதன் பிறகு 1975 ஆம் ஆண்டு கோயிலுக்கு குடமுழுக்கு நடத்தபட்டது.  இதைத் தொடர்ந்து 2006 ஆம் ஆண்டும் குடமுழுக்கு நடத்தப்பட்டது.

பூசைகள் 
குடமுழுக்கு ஆன நாளில் இருந்து ஒவ்வரு ஆண்டும் சம்வத்சரா அபிசேக வைபவத்தில் சிவனுக்கும், அம்மனுக்கும் சிறப்பு அபிசேகமும், பூசைகளும் நடத்தப்படுகின்றன. பல்வேறு வாகனங்களில் சுவாமியும் அம்மனும் பக்தர்களுக்கு அருள் பாலிக்கின்றனர். 2015 ஆம் ஆண்டுமுதல் கோயிலில் ஊர் மக்களால் நவராத்திரி விழா சிறப்பாக கொண்டாடப்படுகிறது. பிரதோச நாட்களில் சிசப வாகனத்தில் அம்மையப்பர் வீதியுலா வருகின்றனர்.

மேற்கோள்கள் 

திருவள்ளூர் மாவட்டத்திலுள்ள சிவன் கோயில்கள்
முகம்மது சாகிதுல்லா

முகம்மது சாகிதுல்லா ( Muhammad Shahidullah; 10 ஜூலை 1885 - 13 ஜூலை 1969) ஒரு வங்காள மொழியியலாளரும், தத்துவவியலாளரும், கல்வியாளரும் மற்றும் எழுத்தாளரும் ஆவார். 2004 இல், பிபிசியின் எல்லா காலத்திலும் சிறந்த வங்காளிகள் பற்றிய வாக்கெடுப்பில் இவர் 16 வது இடத்தைப் பிடித்தார்.

சொந்த வாழ்க்கை 

சாகிதுல்லா 1885 ஆம் ஆண்டு ஜூலை 10 ஆம் தேதி வங்காள மாநிலத்தின் 24 பர்கானாக்கள் மாவட்டத்தில் உள்ள பெயாரா என்ற கிராமத்தில் ஒரு வங்காள முஸ்லிம் குடும்பத்தில் பிறந்தார். இவரது தந்தை, மபிசுதீன் அகமது, ஒரு கல்லறையின் பாதுகாவலராக இருந்தார். இவரது தாயார் மர்குபா காதுன் ஒரு இல்லத்தரசி.

சாகிதுல்லா 1904 இல் ஹவுராவில் தனது பள்ளி இறுதித்தேர்வை முடித்த பின்னர், 1906 இல், கொல்கத்தாவில் உள்ள மாநிலக் கல்லூரியில் நுண்கலையில் பட்டம் பெற்றார். பின்னர் கொல்கத்தாவின் சிட்டி கல்லூரியில் 1910 இல் சமசுகிருதத்தில் இளங்கலை பட்டமும், 1912 இல் கொல்கத்தா பல்கலைக்கழகத்தில் ஒப்பீட்டு மொழியியலில் முதுகலைப் பட்டமும் பெற்றார். சர்யபாதாவின் பேச்சுவழக்குகள் பற்றிய தனது ஆராய்ச்சிக்காக 1928 இல் சோர்போன் பல்கலைக்கழகத்தில் முனைவர் பட்டம் பெற்றார். இவ்வாறு முனைவர் பட்டம் பெற்ற முதல் வங்காள முஸ்லிம் இவர்தான். இவர் வங்காள இஸ்லாமிய அறிஞர் முகமது அபுபக்கர் சித்தீக்கின் சீடர் ஆவார், அவரிடமிருந்து இவர் ஆன்மீக கல்வியைப் பெற்றார்.

தொழில் வாழ்க்கை 
சாகிதுல்லா 1908 இல் பள்ளியில் கற்பிப்பதன் மூலம் தனது வாழ்க்கையைத் தொடங்கினார். 1914ல் சில காலம் சீதகுந்தா உயர்நிலைப் பள்ளியின் தலைமை ஆசிரியராகப் பணியாற்றிய பிறகு, 24 பர்கானாவில்  சட்டப் பயிற்சி செய்தார். 1915 இல் இவர் நகரின் நகராட்சியின் துணைத் தலைவராக தேர்ந்தெடுக்கப்பட்டார். கொல்கத்தா பல்கலைக்கழகத்தில் தினேஷ் சந்திர சென் கீழ் சரத்சந்திர லகிரி ஆராய்ச்சி சகாவாகவும் (1919-21) , 1921 இல்  டாக்கா பல்கலைக்கழகத்தில் சமசுகிருதம் மற்றும் பங்களாவில் விரிவுரையாளராக சேர்ந்தார். டாக்கா பல்கலைக்கழகத்தில் இவர் இருந்த காலத்தில் வங்க மொழியின் தோற்றம் குறித்து ஆய்வு செய்தார். 1925 ஆம் ஆண்டில், பங்களா ஒரு மொழியாக கௌடி அல்லது மகதி பிராகிருதத்திலிருந்து உருவானது என்று இவர் தனது ஆய்வறிக்கையை முன்வைத்தார். 1944 முதல் 1948 வரை போக்ரா அஜிசுல் ஹக் கல்லூரியின் முதல்வராக இருந்தார். பின்னர் டாக்கா பல்கலைக்கழகத்திற்குத் திரும்பினார். பங்களா துறையின் தலைவராகவும், கலை பீடத்தின் தலைவராகவும் பணியாற்றினார். இவர் சட்டத் துறையிலும் (1922-25) மற்றும் சர்வதேச உறவுத் துறையிலும் பிரெஞ்சு ஆசிரியராக (1953-55) பகுதிநேரமாகக் கற்பித்தார். இவர் ராஜ்ஷாஹி பல்கலைக்கழகத்தின் பங்களா மற்றும் சமசுகிருதத் துறையின் தலைவராகவும் பணியாற்றினார் (1955-58).

இவர் சிறிது காலம் இஸ்லாமிய பிஷ்வகோஷ் திட்டத்திற்கு ஆசிரியராக பணியாற்றினார்.  

முகம்மது சாகிதுல்லாவின் பல்வேறு மொழிகளில் புலமைப் பெற்றிருந்தார். இவர் 24 மொழிகளில் சரளமாக இருந்தார் . மேலும், 18 மொழிகளில் சிறந்த அறிவைப் பெற்றிருந்தார். வங்காள மொழி, உருது, பாரசீக மொழி, அரபு மொழி, ஆங்கிலம், பிரஞ்சு, அசாமிய மொழி, மைதிலி மொழி, ஒடியா மொழி, இந்தி, பஞ்சாபி, குஜராத்தி, மராத்தி, காசுமீரி, சிங்களம், நேபாளி, திபெத்தியன், சிந்தி, சமசுகிருதம், பாளி போன்றவை குறிப்பிடத்தக்க மொழிகள்

மேற்கோள்கள் 

 15 https://en.wikipedia.org/w/index.php?title=Chandraketugarh_Sahidullah_Smriti_Mahavidyalaya&oldid=1096608128

மேற்கோள்கள்

 

வங்காள எழுத்தாளர்கள்
மேற்கு வங்காள எழுத்தாளர்கள்
செவாலியே விருது பெற்றவர்கள்
1969 இறப்புகள்
1885 பிறப்புகள்